CELEX: 32010D0031(01)
Language: hu
Date: 2010-12-20 00:00:00
Title: 2011/15/EU: Az Európai Központi Bank határozata ( 2010. december 20. ) az azon tagállamoknak nyújtandó EFSF-hitelekkel kapcsolatos fizetések feldolgozására szóló számlák megnyitásáról, melyek pénzneme az euro (EKB/2010/31)

14.1.2011   
            
            
               HU
            
            
               Az Európai Unió Hivatalos Lapja
            
            
               L 10/7
            
         AZ EURÓPAI KÖZPONTI BANK HATÁROZATA
   (2010. december 20.)
   az azon tagállamoknak nyújtandó EFSF-hitelekkel kapcsolatos fizetések feldolgozására szóló számlák megnyitásáról, melyek pénzneme az euro
   (EKB/2010/31)
   (2011/15/EU)
   AZ EURÓPAI KÖZPONTI BANK IGAZGATÓSÁGA,
   tekintettel a Központi Bankok Európai Rendszere és az Európai Központi Bank alapokmányára és különösen annak 17. és 21. cikkére,
   mivel:
   
               (1)
            
            
               A Központi Bankok Európai Rendszere és az Európai Központi Bank alapokmányának (a továbbiakban: KBER Alapokmánya) 17. cikke értelmében műveletei végzése érdekében az Európai Központi Bank (EKB) számlát nyithat hitelintézeteknek, közigazgatási intézményeknek és más piaci szereplőknek.
            
         
               (2)
            
            
               A KBER Alapokmányának 21.1. és 21.2. cikke alapján az EKB fiskális megbízottként tevékenykedhet az uniós intézmények, szervek, hivatalok vagy ügynökségek, a tagállamok központi kormányzata, regionális, helyi vagy más közigazgatási szervei, egyéb közjogi testületei vagy közvállalkozásai részére.
            
         
               (3)
            
            
               A TARGET2-EKB szabályairól szóló, 2007. július 24-i EKB/2007/7 határozat (1) 1. cikkének (2) bekezdése szerint az EKB a központi bankokat ügyfélként fogadhatja el.
            
         
               (4)
            
            
               Utalni kell az azon tagállamok, amelyeknek a pénzneme az euro és a European Financial Stability Facility, Société Anonyme (EFSF), egy Luxembourgban bejegyzett részvénytársaság között létrejött EFSF keretmegállapodásra, mely részvénytársaságnak azon tagállamok a részvényesei, amelyeknek a pénzneme az euro. Az EFSF keretmegállapodás 2010. augusztus 4-én lépett hatályba és vált kötelezővé.
            
         
               (5)
            
            
               Az EFSF keretmegállapodás és az EFSF szabályzatai szerint az EFSF-nek kölcsönkonstrukciós megállapodások (a továbbiakban: kölcsönkonstrukciós megállapodások) formájában finanszírozást kell nyújtania azon tagállamok részére, amelyeknek a pénzneme az euro, amennyiben ezek a tagállamok pénzügyi nehézségekkel küzdenek, és az Európai Bizottsággal politikai feltételeket tartalmazó egyetértési megállapodást kötöttek.
            
         
               (6)
            
            
               Az EFSF keretmegállapodás 3. pontjának (5) bekezdése előírja, hogy az EFSF által azon tagállamok, amelyeknek a pénzneme az euro, rendelkezésére bocsátott kölcsön nyújtásának az EFSF-nek és az adott kölcsönző tagállamnak az EKB által a kölcsönkonstrukciós megállapodás céljából nyitott számláin keresztül kell történnie. Az azon tagállamoknak nyújtott EFSF-kölcsönök kezeléséről, amelyeknek a pénzneme az euro című, 2010. szeptember 21-i EKB/2010/15 határozat (2) rendelkezéseket állapít meg a kölcsönkonstrukciós megállapodás működtetése céljából az EFSF nevében készpénzszámlának az EKB-nál történő megnyitásáról.
            
         
               (7)
            
            
               A kölcsönkonstrukciós megállapodás szerinti kölcsönviszszafizetések az EKB-nál az adott kölcsönfelvevő tagállam nemzeti központi bankja („NKB”) nevében nyitott készpénzszámlán keresztül történnek.
            
         
               (8)
            
            
               Rendelkezéseket kell megállapítani az EKB-nál az adott kölcsönfelvevő tagállam nemzeti központi bankja nevében nyitott készpénzszámlának a kölcsönkonstrukciós megállapodás működtetése céljából megnyitandó készpénzszámlák vonatkozásában,
            
         ELFOGADTA EZT A HATÁROZATOT:
   1. cikk
   Készpénzszámlák megnyitása
   Az EKB a kölcsönfelvevő tagállam NKB-jának kérésére készpénzszámlát nyit a kölcsönkonstrukciós megállapodással kapcsolatos fizetések feldolgozására (a továbbiakban: NKB-készpénzszámla).
   2. cikk
   A készpénzszámlákon történő fizetések elfogadása
   Az NKB-készpénszámla kizárólag a kölcsönkonstrukciós megállapodással kapcsolatos fizetések feldolgozására használható.
   3. cikk
   Megbízások elfogadása
   Az EKB az NKB-készpénzszámlák vonatkozásában csak a számlatulajdonos NKB-tól fogad el megbízásokat.
   4. cikk
   Készpénzszámlák egyenlege
   Az NKB-készpénzszámláknak egy időpontban sem lehet tartozik egyenlege. Emiatt ezekről a számlákról a számlaegyenleget meghaladó fizetések nem hajthatóak végre.
   5. cikk
   Kamatozás
   Az EKB az NKB-készpénzszámlák egynapos követel egyenlege után az alkalmazandó EKB betéti konstrukciókkal megegyező összegben, aktuális/360 alapon kamatot fizet.
   6. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Frankfurt am Mainban, 2010. december 20-án.
      
         
            az EKB elnöke
         
         Jean-Claude TRICHET
      
   
   
      (1)  HL L 237., 2007.9.8., 71. o.
   
      (2)  HL L 253., 2010.9.28., 58. o.